Arta Muzeo de Liĥtenŝtejno

La Arta Muzeo de Liĥtenŝtejno (germane Kunstmuseum Liechtenstein) estas la ŝtata muzeo por moderna kaj nuntempa arto en Vaduzo. Ĉi tiu grava kolekto de internacia moderna kaj nuntempa arto estas ankaŭ la ŝtata arta kolekto de la Princlando Liĥtenŝtejno. La muzeokonstruaĵo malfermiĝis en 2000. Plilongigo malfermita en 2015 servas kiel ekspoziciejo por la Hilti Art Foundation. Kolekto La konstanta kolekto de internacia moderna kaj nuntempa arto ampleksas la periodon de la 19-a jarcento ĝis la nuntempo. Ĝian profilon dominas skulptaĵoj, objektoj kaj instalaĵoj. Verkoj de artistoj de Arte Povera okupas specialan lokon. La Arta Muzeo de Liĥtenŝtejno ankaŭ administras la heredaĵon de André Thomkins. En 2006, la muzeo, kune kun la Kunstmuseum St. Gallen kaj la Museum für Moderne Kunst Frankfurt (MMK), akiris la arthistorie gravan kolekton de la galeriposedanto el Kolonjo Rolf Ricke, inkluzive de verkoj de Richard Artschwager, Bill Bollinger, Donald Judd, Fabián Marcaccio, Steven Parrino, David Reed, Richard Serra, Keith Sonnier kaj Jessica Stockholder. Referencoj